La companyia Arden Producciones oferix este dissabte el seu espectacle La Niebla en el Centre Cultural Mario Monreal
25 de maig 2022

La companyia Arden Producciones, de Chema Cardeña i Juan Carlos Garés, oferirà este dissabte, 28 de maig, en el Centre Cultural Mario Monreal (carrer Roma, 9) de Sagunt el seu nou espectacle teatral _La Niebla_.

La representació, que serà en castellà i és apta per a tots els públics, començarà a les 20.00 hores i la funció té una duració aproximada de 90 minuts. El preu de les entrades és de 7 euros i es poden adquirir a través de la web de [servientradas](https://www.servientradas.com/espectaculo/AYUNTAMIENTO_DE_SAGUNTO/3/la-niebla.html).

Es tracta d'una obra ambientada l'any 1627. El poeta i clergue Don Luis de Góngora i Argote, torna a la seua Còrdova natal després de patir un greu episodi d'amnèsia, que esborra els records de la seua vida. Una vesprada troba el seu gran rival literari, Francisco Quevedo. Una visita que detonarà els conflictes, els deutes pendents i els records de vegades alegres i altres no tant.

Tots dos, Quevedo i Góngora, iniciaran un viatge a través de la poesia, les anècdotes, les discussions i el mateix sentit de la vida de l'artista i el seu destí. Una trobada que es perdrà en la boira de la memòria del gran poeta. Tal vegada, l'última oportunitat de recordar la poesia, l'humor i la vida.

Però no estaran sols, també es retrobaran amb altres personatges que van formar part de les seues vides al Madrid dels Àustries, el dramaturg Lope de Vega, la gran còmica Jusepa Vaca, La Gallarda, María de Zayas o, fins i tot, el mateix rei Felip IV.

Esta obra de teatre està inclosa dins de la programació trimestral de primavera impulsada per la regidoria de Cultura de l'Ajuntament de Sagunt.

![](/media/xbgfxsz0/c_laniebla.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/la-companyia-arden-producciones-oferix-este-dissabte-el-seu-espectacle-la-niebla-en-el-centre-cultural-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/la-companyia-arden-producciones-oferix-este-dissabte-el-seu-espectacle-la-niebla-en-el-centre-cultural-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-companyia-arden-producciones-oferix-este-dissabte-el-seu-espectacle-la-niebla-en-el-centre-cultural-mario-monreal/ "Linked In")
*   [](mailto:?body=https://aytosagunto.es/va/actualitat/la-companyia-arden-producciones-oferix-este-dissabte-el-seu-espectacle-la-niebla-en-el-centre-cultural-mario-monreal/)